309 
promiscue confundi posse omnique natura propria ас sin- 
gulari carere. Systema vera ratione naturalis non unica vel 
binis notis de specierum distributione dijudicat, sed totam 
explorat rerum naturam legesque inde et regulam deducit. 
Sed, ne aberrem de proposito, de lobo siphonali amborum 
generum jam breviter disserendum erit. Cujus originem hoc 
modo interpretamur. Septi infundibulum retroversum, a 
siphone penetratum, apud Clymenias in interiori s. ventrali 
septi circuitu, apud Goniatitum species in exteriori s. dor- 
sali situm, arcte ad tubi aream intestinam apprimitur eam- 
que angustissime attingit et hoc loco applanatur. Sic lobus 
siphonalis in parte concava ambituum Clymeniarum, lobus 
ventralis, sic in convexa parte ambituum Goniatitum dor- 
salis exoritur. Apud Nautilos ad ipsum septi marginem in- 
fundibulum siphonale non exsistit, sed loco plus minusve 
interiore positum est. Inter ventralem et dorsalem regio- 
nem apud omnes Nautilorum species invenitur in ipsa se- 
ctione disci primaria s. in ea planitie, qua testa symmetrice 
bipartitur. 
Ne de infundibulo siphonali ejusque de forma dubium 
relinquatur, pauca addere mihi liceat, quae multis obser- 
vationibus quam accuratissimis nituntur. Nunquam sipho 
ipse inter testam et septum e priori cellula in subsequen- 
tem permeat nec apud Clymenias et Nautilos, quod omnes 
scriptores concedunt, nec apud Goniatitum, Ceratitum , 
Ammonitum species, de quibus adhuc scriptorum senten- 
tiae, quod ad siphonis situm attinet, diversae fuerunt. Si 
enim male conservata sunt exemplaria, quibus utimur ad 
rem tam difficilem recte dijudicandam, facile fallimur de 
siphone. Septa nusquam canales tantum concavos praebent, 
quibus ab uno tantum latere sipho niti possit. Infundibula 
imo potius toto circuitu cincta cunctae Goniatitum species 
non solum, sed Ceratitum et Ammonitum quoque species 
